Seletuskiri Raasiku Vallavolikogu 13.01.2026.a. otsuse nr 1
““Raasiku valla munitsipaalharidusasutuste ja huvikooli hoolekogudesse kooli pidaja esindajate määramine” kehtetuks tunnistamine” eelnõule


Eelnõu eesmärk ja vajadus

Eelnõu eesmärk on viia tegelik olukord kooskõlla seadusandlusega. 
Seoses sellega, et on toimunud ametnike vahetus vallavalitsuse haridus- ja sotsiaalosakonnas ning tööülesandeid on ümber jagatud, siis ei vasta kehtiv volikogu otsus enam tegelikkusele. 
Raasiku Vallavolikogu 16.04.2019.a. määruse nr 8 „Raasiku valla munitsipaalharidusasutuste hoolekogude töökord“ § 12 muutmisega määrab kooli pidaja esindajad valla haridusasutustesse vallavalitsus. Sellest tulenevalt on asjakohane tunnistada antud volikogu otsus kehtetuks, et vallavalitsus saaks määrata kooli pidaja esindajat vastavalt haridus- ja sotsiaalosakonna sisemisele töökorraldusele.



Mõju eelarvele

Antud otsuse vastu võtmine ei mõjuta eelarvet. 



